b'\n_START_ARTICLE_\nFredens port\n_START_SECTION_\nHandling\n_START_PARAGRAPH_\nI lande, som ikke har tradition for ligbr\xc3\xa6nding, fyldes kirkeg\xc3\xa5rdene hurtigt op. For at f\xc3\xa5 plads til nye grave, opgraves ligresterne nogle \xc3\xa5r efter begravelsen. De p\xc3\xa5r\xc3\xb8rende indkaldes til ritualet. Det sker hver morgen p\xc3\xa5 en kirkeg\xc3\xa5rd i Havanna, som er det stedlige udgangspunkt for dette filmiske digt over tilv\xc3\xa6relsen p\xc3\xa5 tilintetg\xc3\xb8relsens vilk\xc3\xa5r. Filmens musik er requiemv\xc3\xa6rker af forskellige komponister.'